Br: 012-328/21-7713/1

21.09.2022. godine

**S E K T O R S K A A N A L I Z A  
za utvrđivanje prijedloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija  
iz Budžeta Crne Gore u 2022. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka | **x** | **zaštita potrošača** |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |

1. **PRIORITETNI PROBLEMI I POTREBE KOJE TREBA RIJEŠITI U 2022. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| **1.Nedovoljno poznavanje važećih zakonskih propisa iz oblasti zaštite potrošača**  Usvajanjem Zakona o izmjenama i dopunama Zakona o zaštiti potrošača ( Sl. list CG 67/19 od 11.12.2019. godine) u naše zakonodavstvo transonovane su Direktiva 2011/83/EU Evropskog parlamenta i Savjeta o pravima potrošača i Direktiva 2011/11/EU Evropskog parlamentra i Savjeta o alternativnom rješavanju potrošačkih sporova.Ovim izmjenama unaprijeđen je položaj crnogorskih potrošača, kroz poboljšanje postojećih i uvođenje novih pravnih instituta u skladu sa pravnim tekovinama Evropske unije. Primjena ovog zakona otpočela je 19.03.2020. godine. Zbog brojnih novina koje su uvedene ovim zakonom potrebno je upoznavanje potrošača sa novim zakonskim rješenjima, naročito u oblasti elektronske trgovine (ugovori zaključeni na daljinu), usluga od javnog interesa, saobraznosti i garancije, označavanja proizvoda, vansudskog rješavanja sporova i drugih oblasti. NVO, koje se bave zašitom potrošača, mogu znaćajno doprinijeti rješavanju ovog problema **kroz edukaciju potrošača i sporovođenjem monitoringa nad implementacijom unaprijeđenih i novih zakonskih rješenja.**  Ministarstvo ekonomskog razvoja je usvojilo Pravilnik o informativnom obrascu o pravu potrošača na jednostrani raskid ugovora zaključenog van poslovnih prostorija ili na daljinu i Pravilnik o obrascu jednostranog raskida ugovora zaključenog van poslovnih prostorija ili na daljinu, koji su objavljeni u “Službenom listu Crne Gore” br. 52/20 od 03.06.2020. godine, kojima se uređuje postupak raskida potrošačkih ugovora zaključenih na daljinu (online, distanciona prodaja) pa je na temu potrebno edukovati potrošače kao i sprovesti monitoring nad implementacijom ovih pravilnika, imajući u vidu činjenicu da je zabilježen porast online trgovine u period pandemije izazvane korona virusom.  Ministarstvo je u toku 2020. godine sprovelo istraživanje o poznavanju potrošačkih prava u Crnoj Gori. Prikupljanje podataka za istraživanje je obavljeno je u julu i avgustu 2010. godine, u 23 opštine u Crnoj Gori. Uzorak su činili ispitanici (potrošači - građani) u gradskom, prigradskom i seoskom području.  Najveći procenat ispitanika, u ovom istraživanju, (zbirno-42,3%) ima percepciju da građani Crne Gore uglavnom ili uopšte nijesu upoznati sa Zakonom o zaštiti potrošača, dok 41.7% anketiranih smatra da crnogorski građani i jesu i nijesu upoznati sa ovim zakonom. Svega 16% ispitanika je procjenilo da su građani Crne Gore uglavnom ili u potpunosti upoznati sa Zakonom o zaštiti potrošača. Stepen lične upoznatosti, prema ovom istraživanju je veći od opšte percepcije. Naime, oko 33% ispitanika je odgovorilo da je uglavnom ili u potpunosti upoznato sa Zakonom o zaštiti potrošača.  Kada je u pitanju poznavanje prava potrošača kod online trgovine, prema rezultatima ovog istraživanja najvećem procentu ispitanika (90.1%) nije poznato u kom roku potrošač može jednostrano da raskine ugovor zaključen na daljinu (online) ili van poslovnih prostorija trgovca. Oni ispitanici kojima je poznat rok (9.9%) odgovorili su, u najvećem procentu, da taj rok iznosi 15 dana (22.0%), zatim da je taj rok 7 dana (17.0%).  **2.Nepostojanje savjetovališta za zaštitu potrošača u jedinicama lokalne samouprave**  Zakonom o zaštiti potrošača, naročito članovima 163 do 168 ovog zakona, predviđeno je da NVO sektor i jedinice lokalne samouprave budu nosioci realizacije Plana aktivnosti na podizanju nivoa zaštite potrošača u jedinicama lokalne samoupraveu dijelu funkcionisanja savjetovališta za zaštitu potrošača. Međutim, jedan od problema za puno funkcinisanje organizacija potrošača jesu nedovoljna finansijska sredstva, koja onemogućavaju angažovanje potrebnog kadra, kao i pokriće osnovnih materijalnih troškova. Zbog toga je neophodna puna podrška svih subjekata koji mogu pružiti doprinos uspostavljanju i funkcionisanju savjetovališta. Da bi savjetovalište kontinuirano funkcionisalo potrebno je obezbijediti:  - prostor za rad (kancelarija), u užem dijelu grada, kako bi građani lakše i efikasnije mogli ostvariti svoja prava i neposredno, kada je to neophodno;  - materijalna sredstva neophodna za rad savjetovališta/troškovi kancelarije (voda, struja, telefon, internet), kao i druga neophodna oprema, inventar itd.;  - sredstva za naknade za zaposlene u savjetovalištu (koji će biti zaposleni puno radno vrijeme), kao i za angažovanje stručnih saradnika za pojedine složenije segmente zaštite potrošača.  Lokalna samouprava treba da obezbjijedi infrastrukturnu osnovu za nesmetano funkcionisanje savjetovališta kroz potpisivanje sporazuma o saradnji i korišćenju opredijeljenog kancelarijskog prostora. Prvi korak u ovom procesu je raspisivanje konkursa za korišćenje navedenog prostora, na konkurs pravo prijave imaju NVO za zaštitu potrošača koje su registrovane u Ministarstvu ekonomskog razvoja u skladu sa važećim normama Zakona o zaštiti potrošača. Po okončanju konkursa lokalna samouprava vrši potpisivanje sporazuma o saradnji na osnovama Zakona o zaštiti potrošača i drugih zakonskih i podzakonskih propisa koji uređuju ovu oblast, te dodjeljuju na korišćenje NVO prostorije za organizaciju rada savjetovališta. Lokalna samouprava treba da prostor dovede u namjenu koja je predviđena, potpuno tehnički i resursno opremi, obezbijedi osoblje koje će voditi brigu o tehničkim detaljima i potrebama savjetovališta i vrši stalni nadzor nad pravilnim korišćenjem dodijeljenih prostorija. Kancelarije za potrošačko savjetovalište moraju biti adekvatne i za pristup osobama sa invaliditetom, odnosno moraju imati sve što je neophodno i nužno za nesmetano korišćenje svih potošača. Uslovi korišćenja svjetovališta biće regulisani sporazumom-ugovorom između lokalne samouprave i NVO koji su izabrani na konkursu.  Sredstva za naknade za zaposlene savjetnike, kao i za angažovanje stručnih saradnika za pojedine složenije segmente zaštite potrošača, u periodu funkcionisanja savjetovališta, obezbjeđivaće se iz projekata podrške NVO sektoru u ovoj oblasti i drugih izvora finansiranja, u skladu sa Zakonom o zaštiti potrošača,  Organizator i nosilac aktivnosti iz nadležnosti savjetovališta bile bi izabrane NVO | |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| Plan aktivnosti na podizanju nivoa zaštite potrošača u jedinicama lokalne samouprave  Zakon o zaštiti potrošača  Istraživanje o poznavanju potrošačkih prava u Crnoj Gori u 2020. godini, koje je za potrebe Ministarstva ekonomskog razvoja spovela Agencija za ispitivanje javnog mjenja Damar | Ministarstvo ekonomskog razvoja  Ministarstvo ekonomskog razvoja  Ministarstvo ekonomskog razvoja |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Zakon o zaštiti potrošača („Sl list CG. 02/14, 06/14 , 43/15, 70/17 i 67/19)  Plan aktivnosti na podizanju nivoa zaštite potrošača u jedinicama lokalne samouprave, jul 2016 godine. | Članom 166. Zakona o zaštiti potrošača, predviđeno je da organizacija potrošača u cilju zaštite prava potrošača sprovodi sljedeće aktivnosti:  -obavještava i savjetuje potrošače sa ciljem informisanja i edukacije o njihovim pravima i obavezama, pomaže potrošačima u rješavanju sporova sa trgovcima i štiti kolektivne interese potrošača, u skladu sa ovim zakonom;  -vodi evidencije o primljenim prijavama potrošača i postupcima preduzetim za njihovo rješavanje;  -daje primjedbe i prijedloge u postupku donošenja propisa koji se odnose na oblast zaštite potrošača učešćem u javnoj raspravi;  -učestvuje u pripremi Nacionalnog programa i njegovoj realizaciji;  -ispituje i vrši uporedne analize proizvoda preko imenovanih, odnosno ovlašćenih organizacija, odnosno imenovanih organizacija za ocjenjivanje usaglašenosti, u skladu sa zakonom, uz obavezno saopštavanje rezultata javnosti;  -sarađuje sa odgovarajućim domaćim i međunarodnim organima i organizacijama koje se bave zaštitom potrošača;  -vrši i druge poslove u oblasti zaštite potrošača, u skladu sa zakonom.  Za sprovođenje gore spomenutih aktivnosti organizacije potrošača mogu organizovati savjetovališta.  Planom aktivnosti na podizanju nivoa zaštite potrošača u jedinicama lokalne samuoprave, koje je Ministarstvo ekonomije usvojilo 2016. godine, predviđeno je uspostavljanje savjetovališta u Podgorici, kao i dva savjetovališta za južni i sjeverni region. Formiranjem savjetovališta, stvorili bi se i uslovi za kvalitetnije i efikasnije informisanje potrošača, savjetovanje i rješavanje potrošačkih problema zajedničkim aktivnostima državnih i lokalnih organa, kao i nevladinog sektora. Prema Planu aktivnosti lokalna samouprava treba da obezbjijedi infrastrukturnu osnovu za nesmetano funkcionisanje savjetovališta kroz potpisivanje sporazuma o saradnji i korišćenju opredijeljenog kancelarijskog prostora dok bi se sredstva za naknade za zaposlene savjetnike, kao i za angažovanje stručnih saradnika za pojedine složenije segmente zaštite potrošača, u periodu funkcionisanja savjetovališta, obezbjeđivala iz projekata podrške NVO sektoru u ovoj oblasti i drugih izvora finansiranja, u skladu sa Zakonom o zaštiti potrošača. |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| |  | | --- | | NVO koje se bave zaštitom prava potrošača u Crnoj Gori aktivno učestvuju u procesu edukacije, obrazovanja i informisanja potrošača o pravima koja im pripadaju i načinu ostvarivanja istih. NVO pružaju stručnu pomoć potrošačima pri rješavanju problema a takođe sarađuju sa nadležnim institucijama i državnim organima u rješavanju pojedinačnih potrošačkih predmeta.  S obzirom na aktivno djelovanje u ovoj oblasti, njihovo znanje i podrška bi bili izuzetno značajni u procesu upoznavanja potrošača sa novim institutima zaštite potrošača, koji su uvedeni Zakonom o izmjenama i dopunama Zakona o zaštiti potrošača. Značajnu ulogu u tom pravcu bi predstavljalo uspostavljanje savjetovališta za potrošače na nivou jedinica lokalne samouprave (sjeverni, središnji i južni region) kao i sprovođenje monitoringa nad implementacijom novih zakonskih rješenja, posebno u dijelu koji se odnosi na elektronsku trgovinu (ugovori zaključeni na daljinu), oblast usluga od javnog interesa, saobraznost i garanciju, označavanja proizvoda, vansudsko rješavanje sporova potrošača, dokazivanje vještačenjem nadležnih stručnih organizacija ili angažovanjem ovlašćenog sudskog vještaka u postupku upravno pravne zaštite potrošača i drugih oblasti. | | * Povećanje nivoa informisanosti potrošača za 3% u odnosu na 2021. godinu * Podizanje nivoa informisanosti potrošača putem medija- broj medijskih objava * Broj pritužbi i zahtjeva potrošača * Broj građana koji se obratio savjetovalištu * Broj poslatih zahtjeva za slobodan pristup informacijama, u vezi sa monitoringom nad implementacijom zakonskih normi * Broj ostvarenih ličnih posjeta trgovcima u vezi sa monitoringom nad implementacijom zakonskih normi * Broj distribuiranih informativnih materijala, brošura * Broj i vrsta realizovanih događaja (okrugli sto, radionice i dr. događaja, javni skup, javni časovi, edukacije) koji za cilj imaju povećanje nivoa informisanosti potrošača. | * Istraživanje o poznavanju prava potrošača u Crnoj Gori za 2022. godinu * Broj medijskih objava (radio gostovanja, tv emisije, štampani i elektronski mediji) * Izvještaj o radu savjetovališta * Baza podataka sa pristiglim prijavama potrošača * Izvještj o monitoringu sprovođenja zakonskih normi * Izvještaj o monitoringu sprovođenja zakonskih normi * Izvještaj o realizovanim događajima |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2022. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2022. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| |  | | --- | | 1. Bolja informisanost potrošača  2. Uspostavljanje baze podataka sa informacijama o pristiglim prijavama potrošača,  3.Smanjenje broja neriješenih potrošačkih prigovora i rasterećenje administrativnih i sudskih postupaka u kojima se rješavaju potrošački sporovi.  4.Efikasnije i jeftinije rješavanje potrošačkih sporova.  5.Povećan broj podnijetih prigovora trgovcima i povećan broj potrošačkih žalbi upućenih Upravi za inspekcijske poslove  6. Procjenjena implementacija unaprijeđenih i novih pravnih instituta usvojenih Zakonom o izmjenama i dopunama Zakona o zaštiti potrošača, u oblastima određenim javnim konkursom | | 1. Javni konkurs će doprinijeti povećanju informisanosti potrošača o njihovim pravima, tako što će kroz rad savjetovališta, biti omogućeno svim zainteresovanim građanima da preko angažovanih stručnih lica dobiju informacije u vezi sa njihovim potrošačkim pravima 2. Vođenjem evidencije pristiglih prijava, prigovora i pitanja stvara se baza podataka koja može biti dobra osnova za usmjeravanje daljih aktivnosti Vlade i drugih organa i institucija i ostalih organizacija koje se bave zaštitom prava potrošača. 3. Upoznavanjem potrošača sa odredbama Zakona o zaštiti potrošača, koje se odnose na vansudsko rješavanje potrošačkih sporova i upućivanjem na ovaj oblik rješavanja problema, smanjiće se potreba za pokretanjem upravnih i sudskih sporova u ovoj oblasti 4. Rješavanje sporova i problema kroz rad savjetovališta je brži i ekonomičniji način rješavanja potrošačkih sporova, što znači smanjenje kako administrativnih, tako i troškova potrošača. 5. Povećanjem broja prigovora upućenih trgovcima kao i potrošačkih žalbi Upravi za inspekcijske poslove, pojačaće se inspekcijski nadzor nad sprovođenjem odredbi Zakona o zaštiti potrošača 6. Sprovođenjem monitoringa nad implementacijom unaprijeđenih i novih pravnih instituta utvrđenih Zakonom o izmjenama i dopunama Zakona o zaštiti potrošača, procjeniće se stepen njihove primjene, što je od značaja za dalje aktivnosti organa i institucija koje se bave zaštitom potrošača. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2022. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donatori s kojima je potrebno koordinirati oblasti finansiranja |
| „Jačanje zaštite potrošača u Crnoj Gori, u 2022.godini“ | 40.000 eura | Jedinice lokalne samouprave |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2022. godini.

|  |
| --- |
| Opis glavnih grupa korisnika, njihov broj i potrebe |
| Direktni korisnici projekata / 300 crnogorskih građana potrošača, kojima će se kroz pružanje informacija i savjetovanje u vezi sa njihovim pravima obezbijediti unapređenje i zaštita njihovih prava, a posredno, putem informacija koje budu plasirane u medijima, korisnici projekta će biti širi krug crnogorskih građana, potrošača.  3 Lokalne samouprave / doprinos implementaciji politika i strateških mjera na lokalnom nivou, kroz otvaranje savjetovališta za zaštitu potrošača |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| „Jačanje zaštite potrošača u Crnoj Gori, u 2022.godini“ | 3 ugovora |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: „Jačanje zaštite potrošača u Crnoj Gori“ | |
| Najniži iznos finansijske podrške koju će biti moguće ostvariti na osnovu javnog konkursa: 6.000 EURA | Najviši iznos finansijske podrške koju će biti moguće ostvariti na osnovu javnog konkursa: 8.000 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| „ Jačanje zaštite potrošača u Crnoj Gori, u 2022. godini “ | 1 službenik | Jasna Vujović |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  | Ime i prezime | M.P. | Potpis |  |